Herberts Džemisons
Herberts Brotersons Džemisons (angļu: Herbert Brotherson Jamison; dzimis 1875. gada 17. septembrī, miris 1938. gada 22. jūnijā) bija amerikāņu vieglatlēts, olimpiskās sudraba medaļas ieguvējs 1896. gada vasaras olimpiskajās spēlēs. 1897. gadā Džemisons pabeidza Prinstonas Universitāti un pievienojās ģimenes biznesam lauksaimniecībā. Septiņus gadus vēlāk viņš dzimtajā pilsētā Piorijā nodibināja apdrošināšanas aģentūru, kuru vadīja līdz pat savai nāvei.